[{"text_idx": "#000001", "text": "Pu\u0308hapa\u0308eval na\u0308hti Rooma olu\u0308mpiastaadionil u\u0308hte selle hooaja parimat Serie A mats\u030ci, kui Juventus suutis ma\u0308ngu lo\u0303pus AS Roma vastu 1:3 kaotusseisu vo\u0303iduks po\u0308o\u0308rata."}, {"text_idx": "#000002", "text": "Asjad tundusid Roma jaoks imelised, kui Tammy Abraham 11. minutil skoori avas ja teise poolaja alguses meeskond selge eduseisu haaras, kuid Juve vajas vaid seitset minutit, et kolm punkti endale vo\u0303tta."}, {"text_idx": "#000003", "text": "Roma ma\u0308ngis pa\u0308rast Paulo Dybala 18. minuti va\u0308ravat endale 3:1 edu va\u0308lja 53. minutiks Henrikh Mkhitarjani ja Lorenzo Pellegrini tabamustega. Roma kapten skooris otse karistuslo\u0308o\u0308gist."}, {"text_idx": "#000004", "text": "Ku\u0308laliste comeback algas 70. minutil, kui Manuel Locatelli vahe minimaalseks tegi. Juba kaks minutit hiljem olid la\u0308bi Dejan Kulusevski tablool viiginumbrid ja 77. minutil leidis Mattia De Sciglio va\u0308ga hea aja lo\u0303petamaks a\u0308ra oma u\u0308le 1500 pa\u0308eva kestnud va\u0308ravapo\u0303ud."}, {"text_idx": "#000005", "text": "Roma sai veel loetud minutid hiljem o\u0303leko\u0303rre, kui Matthijs de Ligt karistusalas ka\u0308ega ma\u0308ngis ja penalti ma\u0308a\u0308rati, aga see ja\u0308i Pellegrinil realiseerimata."}, {"text_idx": "#000006", "text": "Kuna de Ligt vo\u0303ttis olukorras oma teise kollase kaardi, sai Roma ma\u0308ngu u\u0308lekaalus lo\u0303petada, kuid va\u0308ljapa\u0308a\u0308su kaotusseisust siiski ei leitud."}, {"text_idx": "#000007", "text": "Pealinnaklubile tuli sellega juba hooaja u\u0308heksas kaotus ja ka\u0308est la\u0308ks vo\u0303imalus to\u0303usta Juventusega sama arvu punktide peale. Vana Daam hoiab 38 silmaga 5. kohta."}, {"text_idx": "#000009", "text": "Anadolu Efes vs. Kaunase Z\u030calgiris ennustusvihjed"}, {"text_idx": "#000013", "text": "Inglismaa liidermeeskond ta\u0308iendab meeskonda linnarivaali keskva\u0308ljamehega"}, {"text_idx": "#000015", "text": "Matt Doherty liitub Atletico Madridiga"}, {"text_idx": "#000017", "text": "Isco on liitumas Bundesliga u\u0308llatusmeeskonnaga"}, {"text_idx": "#000019", "text": "PSG kaotas taas punkte, kuid seda tegid ka suurimad konkurendid"}, {"text_idx": "#000020", "text": "Prantsusmaa ko\u0303rgliiga liider PSG viigistas koduva\u0308ljakul 1:1 Reimsiga. Seejuures teenis kodumeeskond peale avava\u0308ravat punase..."}, {"text_idx": "#000021", "text": "Vajuta Meeldib ning elame koos spordile kaasa!"}, {"text_idx": "#000022", "text": "Jagame erinevate spordialade uudiseid ning ennustusvihjeid. Liitu meie ja\u0308rgijaskonnaga ning sa ei maga u\u0308htegi ta\u0308htsaimat lugu maha!"}]